stanford-oval/wikipedia huggingface dataset:
8 กุมภาพันธ์
วันเกิด

พ.ศ. 954 (ค.ศ. 412) - โพรคลัส นักปรัชญาชาวกรีก (ถึงแก่กรรม 17 เมษายน พ.ศ. 1030)
พ.ศ. 2333 (ค.ศ. 1790) - พระเจ้าบรมวงศ์เธอ กรมหมื่นสุรินทรรักษ์ พระราชโอรสในพระบาทสมเด็จพระพุทธยอดฟ้าจุฬาโลกมหาราช (สิ้นพระชนม์ 27 เมษายน พ.ศ. 2373)
พ.ศ. 2371 (ค.ศ. 1828) - จูลส์ เวิร์น นักประพันธ์ชาวฝรั่งเศส (ถึงแก่กรรม 24 มีนาคม พ.ศ. 2448)
พ.ศ. 2392 (ค.ศ. 1850) - เคท โชแปง นักประพันธ์ชาวอเมริกัน (ถึงแก่กรรม 20 สิงหาคม พ.ศ. 2447)
พ.ศ. 2425 (ค.ศ. 1882) - สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง (สิ้นพระชนม์ 22 พฤศจิกายน พ.ศ. 2430)
พ.ศ. 2467 (ค.ศ. 1925) - แจ็ก เลมมอน นักแสดงชาวอเมริกัน (ถึงแก่กรรม 27 มิถุนายน พ.ศ. 2544)
พ.ศ. 2474 (ค.ศ. 1931) - เจมส์ ดีน นักแสดงชาวอเมริกัน (ถึงแก่กรรม 30 กันยายน พ.ศ. 2498)
พ.ศ. 2483 (ค.ศ. 1940) - เดนิส ลอว์ อดีตกองหน้าทีมชาติสกอตแลนด์
พ.ศ. 2488 (ค.ศ. 1945) - รีโน บาริลลารี นักถ่ายภาพชาวอิตาลี
พ.ศ. 2496 (ค.ศ. 1953) - แมรี สตีนเบอร์เกน นักแสดงชาวอเมริกัน
พ.ศ. 2497 (ค.ศ. 1954) - ศุภักษร ผู้กำกับภาพยนตร์ และนักเขียนบทชาวไทย
พ.ศ. 2503 (ค.ศ. 1960) -  เบนิกโน อากีโนที่ 3 ประธานาธิบดีฟิลิปปินส์คนที่ 15 (ถึงแก่อสัญกรรม 24 มิถุนายน พ.ศ. 2564)
พ.ศ. 2507 (ค.ศ. 1964) - อัฟชิน ก็อตบี ผู้จัดการทีมชาวอิหร่าน
พ.ศ. 2508 (ค.ศ. 1965) - จาง เว่ย์เจี้ยน นักแสดงละครซีรีส์อันดับหนึ่ง ของค่ายโทรทัศน์ทีวีบี(TVB)
พ.ศ. 2512 (ค.ศ. 1969) - ซัทซึกิ อิการะชิ นักวาดการ์ตูนชาวญี่ปุ่น
พ.ศ. 2513 (ค.ศ. 1970) - จอห์น ไฟแลน ผู้รักษาประตูชาวออสเตรเลีย
พ.ศ. 2515 (ค.ศ. 1972) - บิ๊กโชว์ นักมวยปล้ำอาชีพ, อดีตนักบาสเกตบอล และนักแสดงชาวอเมริกัน
พ.ศ. 2517 (ค.ศ. 1974) -
คิมโบ สไลซ์ นักต่อสู้แบบผสมชาวอเมริกันเชื้อสายบาฮามาส (ถึงแก่กรรม 6 มิถุนายน พ.ศ. 2559)
ชลิดา ตันติพิภพ นางสาวไทย
เซธ กรีน นักแสดงชาวอเมริกัน
พ.ศ. 2518 (ค.ศ. 1975) - แกรี่ เนวิลล์ นักฟุตบอลชาวอังกฤษ
พ.ศ. 2519 (ค.ศ. 1976) - จตุรวิทย์ คชน่วม นักแสดงและตำรวจชาวไทย
พ.ศ. 2521 (ค.ศ. 1978) - ซินตึ๊ง เกียรติบุษบา แชมป์ PABA
พ.ศ. 2522 (ค.ศ. 1979) -
จอช คีตัน นักแสดงและนักดนตรีชาวอเมริกัน
นาวิน เยาวพลกุล นักร้อง นักแสดง อาจารย์มหาวิทยาลัยชาวไทย
พ.ศ. 2525 (ค.ศ. 1982) - กรรณิการ์ วนะเกียรติกุล นักร้อง นักแสดง นางแบบชาวไทย
พ.ศ. 2530 (ค.ศ. 1987) - ฆาบิ การ์ซิอา นักฟุตบอลชาวสเปน
พ.ศ. 2531 (ค.ศ. 1988) - เรนาตู เอากุสตู นักฟุตบอลชาวบราซิล
พ.ศ. 2532 (ค.ศ. 1989) - เมธัส ตรีรัตนวารีสิน นักรัองและนักแสดงชาวไทย
พ.ศ. 2534 (ค.ศ. 1991) -
จิตปัญญา ทิสุด นักฟุตบอลชาวไทย
นัม อูฮยอน นักร้องชาวเกาหลีใต้
มิชชาเอล ลัง (นักฟุตบอล) นักฟุตบอลชาวสวิส
พ.ศ. 2535 (ค.ศ. 1992) -
วราภัทร์ เพชรสถิตย์ นักแสดงชาวไทย
นูรูล ศรียานเก็ม นักฟุตบอลชาวไทย
คาร์ล เจนคินสัน นักฟุตบอลชาวอังกฤษ
บรูโน มาร์ตินส์ อินดี นักฟุตบอลชาวดัตช์
พ.ศ. 2537 (ค.ศ. 1994) - ฮาคัน ชัลฮาโนลู นักฟุตบอลชาวตุรกี
พ.ศ. 2538 (ค.ศ. 1995) -
โยชูอา คิมมิช นักฟุตบอลชาวเยอรมัน
รชตะ หัมพานนท์ นักแสดง นายแบบ และพิธีกรชาวไทย
พ.ศ. 2539 (ค.ศ. 1996) -
เคเนดี (นักฟุตบอล) นักฟุตบอลชาวบราซิล
ภาลฎา ฐิตะวชิระ นักร้องและนักแสดงชาวไทย
อวัช รัตนปิณฑะ นักแสดงชาวไทย
พ.ศ. 2540 (ค.ศ. 1997) -
แคทริน นิวตัน นักแสดงชาวอเมริกัน
ปัณฑา พัฒนอำไพวงศ์ นักแสดงชายชาวไทย
พ.ศ. 2544 (ค.ศ. 2001) - ยาง จองอิน (ไอเอ็น)  ศิลปินชาวเกาหลีใต้วง สเตรย์คิดส์
วันถึงแก่กรรม

พ.ศ. 2129 (ค.ศ. 1587) - สมเด็จพระราชินีนาถแมรีที่ 1 แห่งสกอตแลนด์ (ถูกประหารชีวิต) (พระราชสมภพ 8 ธันวาคม พ.ศ. 2085)
พ.ศ. 2268 (ค.ศ. 1725) - จักรพรรดิปีเตอร์ที่ 1 แห่งรัสเซีย (ปีเตอร์มหาราช) (พระราชสมภพ 9 มิถุนายน พ.ศ. 2215)
พ.ศ. 2409 (ค.ศ. 1866) - พระยาจุฬาราชมนตรี (น้อย) จุฬาราชมนตรี (ไม่ทราบปีที่เกิด)
พ.ศ. 2556 (ค.ศ. 2013) - ยอดธง เสนานันท์ ครูสอนวิชามวยชาวไทย (เกิด 28 สิงหาคม พ.ศ. 2480)
วันสำคัญและวันหยุดเทศกาล

พ.ศ. 2521 (ค.ศ. 1978), พ.ศ. 2540 (ค.ศ. 1997), พ.ศ. 2559 (ค.ศ. 2016) - วันตรุษจีน
พ.ศ. 2544 (ค.ศ. 2001), พ.ศ. 2563 (ค.ศ. 2020) - วันมาฆบูชา
แหล่งข้อมูลอื่น

BBC: On This Day
The New York Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ภาษาดัตช์

| ภาษาดัตช์ |
| --- | --- |
Nederlands เนเดอร์ลานด์ส
ออกเสียง: [ˈneːdərlɑnts] ไฟล์:Nl-Nederlands.ogg
ประเทศที่มีการพูด: เนเธอร์แลนด์ เบลเยียม ซูรินาม อารูบา กือราเซา ซินต์มาร์เติน อินโดนีเซีย และฝรั่งเศส
ชาติพันธุ์: ชาวดัตช์ ชาวอินโด
จำนวนผู้พูด: 23 ล้านคน  (2019)
ตระกูลภาษา: อินโด-ยูโรเปียน  เจอร์แมนิกเจอร์แมนิกตะวันตกแฟรงโคเนียนต่ำภาษาดัตช์
รูปแบบก่อนหน้า: ภาษาดัตช์เก่า ภาษาดัตช์สมัยกลางภาษาดัตช์ 
ระบบการเขียน: อักษรละติน (อักษรดัตช์)
สถานภาพทางการ
ภาษาทางการ:  เนเธอร์แลนด์  เบลเยียม  ซูรินาม   สหภาพยุโรป
ผู้วางระเบียบ: Nederlandse Taalunie (สหภาพภาษาดัตช์)
รหัสภาษา
ISO 639-1: nl
ISO 639-2: dut (B) nld (T)
ISO 639-3: nld
ประเทศที่ใช้ภาษาดัตช์เป็นภาษาราชการ
การกระจายของภาษาดัตช์และภาษาถิ่น ในยุโรปตะวันตก
ภาษาดัตช์ (Nederlands) เป็นกลุ่มภาษาเจอร์แมนิกตะวันตกที่มีคนพูดเป็นภาษาแม่ประมาณ 23 ล้านคน ส่วนใหญ่อาศัยอยู่ในประเทศเนเธอร์แลนด์และเบลเยียม ภาษาดัตช์เป็นภาษาราชการในประเทศเนเธอร์แลนด์ เบลเยียม ประเทศซูรินาม และดินแดนโพ้นทะเลของเนเธอร์แลนด์ในแถบแคริบเบียนอันได้แก่ อารูบา ซินต์มาร์เติน และกือราเซา
ภาษาดัตช์มีความใกล้เคียงมากที่สุดกับภาษาอาฟรีกานส์ซึ่งเป็นภาษาที่มีที่มาจากภาษาดัตช์ในประเทศแอฟริกาใต้ในศตวรรษที่ 17 และภาษาเยอรมันต่ำในประเทศเยอรมนีตอนเหนือ
ชื่อเรียก

คำว่า "ดัตช์" (Dutch) เป็นคำคุณศัพท์ในภาษาอังกฤษที่หมายถึงประเทศเนเธอร์แลนด์ เป็นคำที่มีรากศัพท์เดียวกับคำภาษาเยอรมันว่า "ด็อยทช์" (deutsch) และคำภาษาดัตช์ "เดาท์ซ" (duits) ซึ่งในปัจจุบันเป็นคำคุณศัพท์ที่หมายถึงประเทศเยอรมนี คำนี้มีที่มาจากรากศัพท์ในภาษาเจอร์แมนิกดั้งเดิมว่า *þeudō ซึ่งหมายถึงกลุ่มชน ในยุคกลาง คำนี้ได้กลายมาเป็นคำเรียกแทนชนชาติและภาษาของตนเองในภาษาเจอร์แมนิกตะวันตกต่างๆ เช่น diutsch ในภาษาเยอรมันสูงยุคกลาง และ duutsc หรือ dietsc ในภาษาดัตช์ยุคกลาง โดยมีความหมายในลักษณะ "ภาษาของประชา" ที่ไม่ใช่ภาษาละติน ในภาษาอังกฤษสมัยศตวรรษที่ 15-16 คำว่า Dutch ในภาษาอังกฤษยังคงมีความหมายถึง "เยอรมัน" ในความหมายอย่างกว้าง (ที่รวมถึงเนเธอร์แลนด์) ก่อนที่จะมีความหมายเจาะจงถึงเนเธอร์แลนด์หลังจากที่สาธารณรัฐดัตช์กลายเป็นรัฐเอกราช
คำเรียกภาษาดัตช์ในภาษาดัตช์ในปัจจุบันคือ "เนเดอร์ลันดส์" (Nederlands) ในประเทศเบลเยียมบางครั้งจะเรียกภาษาดัตช์ที่ใช้ในแฟลนเดอส์ว่า "ฟลามส์" (Vlaams; ภาษาเฟลมิช)
สัทวิทยา > พยัญชนะ

ภาษาดัตช์มาตรฐานมีหน่วยเสียงพยัญชนะดังต่อไปนี้
|   | ริมฝีปาก | ริมฝีปาก-ฟัน | ปุ่มเหงือก | หลังปุ่มเหงือก | เพดานอ่อน/ ลิ้นไก่ | เส้นเสียง |
| --- | --- | --- | --- | --- | --- | --- |
| นาสิก | m |  | n |  | ŋ |  |
| ระเบิด | p b |  | t d |  | k (ɡ) |  |
| เสียดแทรก |  | f v | s z | (ʃ) (ʒ) | x ɣ | h |
| โรทิก |  |  | r | r | r |  |
| เปิด | ʋ | ʋ | l |  | j |  |
เสียงหยุด เพดานอ่อน ก้อง /g/ เป็นหน่วยเสียงที่มีใช้เฉพาะในคำยืมจากภาษาต่างประเทศ เช่น goal หรือเป็นหน่วยเสียงย่อย ของเสียงไม่ก้อง /k/ หากว่าอยู่ติดกับเสียงพยัญชนะก้องอื่น เช่น  zakdoek [zɑgduk] (ผ้าเช็ดหน้า)
เสียง /s, z, t/ หากว่าอยู่หน้าเสียง /j/ แล้ว จะกลายเป็นเสียงเพดานแข็ง [ʃ, ʒ, c] ตามลำดับ เสียงเหล่านี้อาจมีปรากฎในลักษณะหน่วยเสียงในคำยืมเช่นกัน เช่น chique [ʃik] และ jury [ʒyri] โดยสามารถวิเคราะห์ในเชิงสัทวิทยาได้ว่าเป็นหน่วยเสียงเดียวกับเสียงควบ /sj/ และ /zj/ ตามลำดับ
เสียงพยัญชนะระเบิด ไม่ก้อง ในภาษาดัตช์ /p, t, k/ ในภาษาดัตช์มีลักษณะเป็นเสียงไม่พ่นลม (เสียงสิถิล)
ภาษาดัตช์ลดเสียงก้อง (devoicing) ของเสียงพยัญชนะสุดท้ายของคำ เช่น หน่วยเสียง /d/ และ /z/ จะออกเสียงเป็น [t] และ [s] ตามลำดับ การลดเสียงก้องนี้สามารถสังเกตได้โดยการเปรียบเทียบการออกเสียงรูปเอกพจน์และพหูพจน์ของหน่วยศัพท์เดียวกัน เช่น huizen (บ้าน) ในรูปพหูพจน์ เอกพจน์กลายเป็น huis เช่นเดียวกับ duiven (นกพิราบ) เอกพจน์กลายเป็น duif ในกรณีอื่นๆ โดยเฉพาะ p/b และ d/t แม้จะคงรูปพยัญชนะในเอกพจน์แต่ก็ยังมีการลดเสียงก้องเหมือนเดิม อาทิ baarden (เครา) รูปเอกพจน์คือ baard แต่อ่านเหมือน baart หรืออีกตัวอย่างหนึ่ง ribben (ซี่โครง) รูปเอกพจน์คือ rib แต่อ่านเหมือน rip
บ่อยครั้งที่พยัญชนะต้นของคำถัดไปก็ถูกลดเสียงก้องไปด้วย เช่น het vee (วัวควาย) ออกเสียงเป็น /(h)ətfe/ การลดเสียงก้องในกรณีเช่นนี้ถือว่าเป็นเรื่องร้ายแรงในบางภูมิภาค (อาทิ อัมสเตอดัม, ฟรีสลันด์) ที่ซึ่งหน่วยเสียง /v/, /z/ และ /ɣ/ กำลังจะสูญหาย ในทางตอนใต้ของเนเธอร์แลนด์ หน่วยเสียงเหล่านี้ยังคงออกเสียงได้อย่างถูกต้องในตำแหน่งกึ่งกลางของคำ
สัทวิทยา > สระ

ภาษาดัตช์มีหน่วยเสียงสระเดี่ยวดังต่อไปนี้
|  >  .  | หน้า> ปากไม่ห่อ.คลาย | หน้า> ปากไม่ห่อ.เกร็ง | หน้า> ปากห่อ.คลาย | หน้า> ปากห่อ.เกร็ง | กลาง> กลาง.กลาง | หลัง> หลัง.คลาย | หลัง> หลัง.เกร็ง |
| --- | --- | --- | --- | --- | --- | --- | --- |
| ปิด | ɪ | i | ʏ | y |  | (ʊ) | u |
| ระดับกลาง | ɛ | eː |  | øː | ə | ɔ | oː |
| เปิด |  |  |  |  |  | ɑ | aː |
ภาษาดัตช์มีหน่วยเสียงสระประสมสามหน่วย ได้แก่ /ɛi/, /œy/ และ /ɔu/
สัทวิทยา > การเน้นเสียงหนัก

ภาษาดัตช์เป็นภาษาที่ออกเสียงเน้นหนัก (stress) บนตำแหน่งของคำ การเน้นหนักสามารถปรากฏได้ทุกแห่งในคำคำหนึ่ง แต่โดยปกติแล้วจะเน้นที่ต้นคำ ในคำประสมก็มักจะมีการเน้นระดับรองอยู่ด้วย มีเพียงบางกรณีเท่านั้นที่การเน้นหนักใช้แยกแยะความแตกต่างของความหมาย ตัวอย่างเช่น vóórkomen (ปรากฏ) และ voorkómen (ป้องกัน) การใส่เครื่องหมายเน้นหนัก (´) ในภาษาดัตช์นั้นไม่จำเป็นต้องกระทำ ไม่ได้เป็นข้อปฏิบัติ แต่บางครั้งก็แนะนำให้ใช้
สัทวิทยา > สัทสัมผัส

โครงสร้างพยางค์โดยทั่วไปของภาษาดัตช์คือ (C)(C)(C)V(C)(C)(C)(C) หมายความว่าสามารถมีพยัญชนะต้นได้ 3 ตัวเหมือนภาษาอังกฤษ เช่น straat (ถนน) และมีพยัญชนะสะกดได้ 4 ตัว เช่น herfst (ฤดูใบไม้ร่วง) interessantst (น่าสนใจที่สุด) ซึ่งส่วนใหญ่เป็นคำวิเศษณ์รูปขั้นกว่าหรือขั้นสุด
จำนวนพยัญชนะที่มากที่สุดในหนึ่งคำพบได้ในคำว่า slechtstschrijvend (งานเขียนที่แย่ที่สุด) ซึ่งมีพยัญชนะติดกัน 9 ตัว ตามทฤษฎีจะมีเพียง 7 หน่วยเสียง เนื่องจาก ch ใช้แทนหน่วยเสียงเสียงเดียว แต่การพูดโดยทั่วไปอาจลดลงเหลือเพียง 5-6 หน่วยเสียง
การเขียน

ภาษาดัตช์เขียนด้วยอักษรละตินมาตรฐาน 26 ตัว แต่มีทวิอักษร ij ที่ถือว่าเป็นตัวอักษรตัวหนึ่ง
ตัวพิมพ์เล็ก
a - b - c - d - e - f - g - h - i - j - k - l - m - n - o - p - q - r - s - t - u - v - w - x - y - (ij) - z
ตัวพิมพ์ใหญ่
A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - (IJ) - Z
สระในภาษาดัตช์มี 5 ตัว คือ a - e - i - o - u ซึ่งถ้าหากพิจารณารวมตัวอักษร ij ซึ่งเป็นได้ทั้งพยัญชนะและสระ ด้วยแล้ว จะมีสระรวมเป็น 6 ตัว
ตัวอักษร Q จะพบในคำที่ยืมมาจากภาษาต่างประเทศเท่านั้น และเช่นกัน อักษร X และ Y ส่วนมากจะใช้ในคำที่ยืมมา แต่ก็มีบ้างที่ใช้ในชื่อหรือคำเก่า ๆ  เช่น hypnose (แปลว่า hypnosis ในภาษาอังกฤษ)
ตัวอักษร E เป็นตัวอักษรที่ใช้มากที่สุดในภาษาดัตช์ โดยเฉพาะหน้าที่เป็นสระ ส่วนตัวอักษรที่ใช้น้อยที่สุด ได้แก่ ตัวอักษร Q, X, และ Y
การเขียน > IJ

อักษร ij (/ɛi/ แอย) เป็นตัวที่ค่อนข้างจะเป็นปัญหา โรงเรียนประถมหลายแห่งสอนให้นักเรียนท่อง x ij z แทนที่จะเป็น x y z และเรียกอักษร y ว่า "Griekse y" (หมายถึง "y กรีก") อักษร ij ไม่ใช่เป็นการนำ i และ j มารวมกัน อย่างไรก็ตามในพจนานุกรมจะพบตัวอักษร ij อยู่ระหว่าง ih กับ ik ส่วนในสมุดโทรศัพท์จะพบว่าอักษร ij จะอยู่แทนที่ตัวอักษร y เลย (เพราะว่านามสกุลหลายชื่อไม่มีมาตรฐานในการสะกด เช่น Bruijn อาจสะกดได้เป็น Bruyn)
ในการขึ้นต้นประโยคที่มี IJ เป็นตัวอักษรตัวแรก เช่น ijs (น้ำแข็ง) ให้เขียนตัว i และ j เป็นตัวพิมพ์ใหญ่ทั้งสอง คือ IJs เพราะถือว่า ij คืออักษรตัวหนึ่ง อย่างไรก็ตามในภาษาถิ่นบางแห่งพิจารณา ij เป็นสระประสมเสียงเดียว (ตัว i กับ j ควบกัน) ทำให้เมื่อขึ้นต้นประโยคจะเขียน Ijs แทน IJs
อักษร ij ในการเขียนด้วยลายมือจะปรากฏคล้ายอักษร ÿ ส่วนยูนิโคดมีทวิอักษรแบบตัวเดียวคือ Ĳ (U+0132) และ ĳ (U+0133)
การเขียน ij ติดกันมีลักษณะคล้าย ÿ
วัดชลอ

| วัดชลอ |
| --- | --- |
โบสถ์เรือสุพรรณหงส์

ที่ตั้ง: เลขที่ 33 หมู่ที่ 3 ถนนบางกรวย-ไทรน้อย ตำบลวัดชลอ อำเภอบางกรวย จังหวัดนนทบุรี 11130
 สถานีย่อยพระพุทธศาสนา
วัดชลอ ตั้งอยู่ในหมู่ที่ 3 บ้านวัดชลอ ตำบลวัดชลอ อำเภอบางกรวย จังหวัดนนทบุรี ริมถนนบางกรวย-ไทรน้อย วัดนี้มีประวัติความเป็นมาตั้งแต่ครั้งสมัยกรุงศรีอยุธยา สมเด็จพระเจ้าอยู่หัวบรมโกศได้เสด็จทางชลมารคมาตามลำน้ำเจ้าพระยาผ่านเมืองนนทบุรีเรื่อยมาทางคลองลัด (ในปัจจุบันเรียกว่าคลองบางกรวย) พระองค์ทรงเห็นว่า ที่ตรงนี้น่าจะมีการสร้างวัดขึ้นมาสักวัดหนึ่ง แต่เนื่องจากบริเวณนั้นในอดีตเคยมีเรือสำเภาจากเมืองจีนล่มและจมลง มีลูกเรือล้มตายมาก มีความเชื่อว่าเป็นที่อาถรรพ์ ในระหว่างการก่อสร้างก็มีอุปสรรคนานัปการ จึงทรงเสี่ยงสัตยาธิษฐานกับเทพยดาและมีพระสุบินนิมิตไปว่า ชายจีนชรามากราบทูลว่า ต้องสร้างโบสถ์เป็นรูปเรือสำเภาเพื่อการแก้เคล็ด จึงทรงสร้างโบสถ์เป็นรูปเรือสำเภา
พระบาทสมเด็จพระเจ้าอยู่หัวบรมโกศได้พระราชทานนามวัดดังกล่าวว่า "วัดชลอ" วัดชลอถูกปล่อยให้รกร้างว่างเปล่ามาโดยตลอด เพิ่งจะมีพระภิกษุมาจำพรรษาในรัชกาลที่ 3 หรือรัชกาลที่ 4
สิ่งที่น่าชมในวัดนี้คือ โบสถ์เรือหงส์ใหญ่ที่สุดในโลก เริ่มก่อสร้างในปี พ.ศ. 2526 โดยหลวงพ่อวัดชลอหรือท่านพระครูนนทปัญญาวิมล ได้เล่าถึงนิมิตเห็นเรือหงส์ลอยมาอยู่หน้าโบสถ์หลังเก่า (โบสถ์ที่มีลักษณะเหมือนเรือสำเภา) จึงได้เริ่มลงมือก่อสร้าง
การเดินทาง

จากสะพานพระนั่งเกล้า ตามถนนรัตนาธิเบศร์ ถึงแยกบางพลู เลี้ยวซ้ายเข้าบางกรวยตามถนนบางกรวย-ไทรน้อย วัดชลอจะอยู่ขวามือ
จากสะพานพระราม 5 ตามถนนนครอินทร์ ถึงแยกบางสีทอง เลี้ยวซ้ายเข้าบางกรวยตามถนนบางกรวย-ไทรน้อย วัดชลอจะอยู่ขวามือ
จากสะพานพระราม 7 หน้าการไฟฟ้าฝ่ายผลิตแห่งประเทศไทย ไปตามถนนบางกรวย-ไทรน้อย วัดชลอจะอยู่ซ้ายมือ
จากสะพานกรุงธน ตามถนนสิรินธร กลับรถ เลี้ยวซ้ายเข้าถนนรุ่งประชา เข้าถนนเทอดพระเกียรติ เข้าถนนบางกรวย-ไทรน้อย วัดชลอจะอยู่ซ้ายมือ
จากสะพานพระปิ่นเกล้า ตามถนนบรมราชชนนี ผ่านเซ็นทรัล ถึงขนส่งสายใต้ (ปิ่นเกล้า) กลับรถใต้สะพาน เพื่อเข้าถนนสิรินธร เลี้ยวซ้ายเข้าถนนรุ่งประชา เข้าถนนเทอดพระเกียรติ เข้าถนนบางกรวย-ไทรน้อย วัดชลอจะอยู่ซ้ายมือ
แหล่งข้อมูลอื่น

แผนที่และภาพถ่ายทางอากาศของ วัดชลอ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°48′22″N 100°28′36″E﻿ / ﻿13.806117°N 100.4765582°E﻿ / 13.806117; 100.4765582
สมเด็จพระพันวษา

สมเด็จพระพันวษา หรือ  พระราชชนนีพันปีหลวง                    พระอัครมเหสีในสมเด็จพระเจ้าเสือ พระราชชนนีพันปีหลวงของสมเด็จพระที่นั่งท้ายสระและ  สมเด็จพระเจ้าอยู่หัวบรมโกศ
| สมเด็จพระพันวษา |
| --- | --- |
พระพันปีหลวง
พระพันปีหลวง
ดำรงพระยศ: 9 กุมภาพันธ์ 2251 - สวรรคต
ก่อนหน้า: กรมพระเทพามาตย์ (กัน) 
ถัดไป:  กรมพระเทพามาตุ (พลับ)
พระอัครมเหสีกรุงศรีอยุธยา
ดำรงพระยศ: 6 กุมภาพันธ์ 2246 - 9 กุมภาพันธ์ 2251
ก่อนหน้า: กรมพระเทพามาตย์ (กัน) 
ถัดไป: กรมหลวงราชานุรักษ์

พระราชสมภพ: พ.ศ. 2204  กรุงศรีอยุธยา
สวรรคต: กรุงศรีอยุธยา
พระราชสวามี: สมเด็จพระเจ้าสุริเยนทราธิบดี
พระราชบุตร: สมเด็จพระเจ้าท้ายสระ  สมเด็จพระเจ้าบรมโกศ เจ้าฟ้าหญิงไม่ปรากฏพระนาม
ราชวงศ์: บ้านพลูหลวง
สมเด็จพระพันวษา พระอัครมเหสีของสมเด็จพระเจ้าสุริเยนทราธิบดีและพระราชมารดากษัตริย์อยุธยาถึงสองพระองค์ คือ สมเด็จพระที่นั่งท้ายสระ และ สมเด็จพระเจ้าอยู่หัวบรมโกศ
ไม่ระบุว่าพระองค์เป็นธิดาของผู้ใดหรือมีถิ่นฐานมาจากที่ใด คำว่าสมเด็จพระพันวษาเป็นเพียงตำแหน่งไม่ใช่ชื่อบุคคล แต่มีระบุว่า พระองค์เป็นภรรยาเดิมตั้งแต่พระเจ้าเสือเป็นขุนนางนามว่า ออกหลวงสรศักดิ์
พระราชประวัติ

บิดาของพระองค์น่าจะเป็นของขุนนางในสมัยสมเด็จพระนารายณ์มหาราชที่น่าจะมีตำแหน่งใหญ่โตอยู่พอสมควร คาดว่าในปี พ.ศ. 2221 พระองค์สมรสกับสมเด็จพระเจ้าสุริเยนทราธิบดีในขณะที่ยังเป็นขุนนางนามว่าออกหลวงสรศักดิ์ในสมัยพระนารายณ์ และต่อมาให้กำเนิดบุตรชายคนโตมีนามว่า เพชร และบุตรชายคนรอง มีนามว่า พร
พระอิสริยยศ

เมื่อพระเพทราชาได้ขึ้นเป็นกษัตริย์ของกรุงศรีอยุธยา ทรงแต่งตั้งออกหลวงสรศักดิ์เป็นกรมพระราชวังบวรสถานมงคล (วังหน้า) ทำให้พระองค์ได้เป็นเชื้อพระวงศ์ ในปี พ.ศ. 2246 พระเจ้าเสือทรงครองราชย์เป็นกษัตริย์อยุธยาและแต่งตั้งพระองค์เป็นพระอัครมเหสี และเมื่อพระราชโอรสของพระองค์ทรงขึ้นครองราชย์พระองค์จึงได้เป็น พระราชชนนีพันปีหลวงหมายถึงพระราชมารดาของพระมหากษัตริย์
ชาวไทพวน

| ພວນ, พวน |
| --- | --- |

ประชากรทั้งหมด
306,000 (คน)
ภูมิภาคที่มีประชากรอย่างมีนัยสำคัญ
 ไทย: 200,000
 ลาว: 100,000
 กัมพูชา: 5,000
ภาษา
พวน, ไทย, ลาว, อีสาน
ศาสนา
พุทธ
ไทพวน หรือ ลาวพวน เป็นกลุ่มชาติพันธุ์ไท ใช้ภาษาพวน ซึ่งเป็นตระกูลภาษาขร้า-ไท อาศัยอยู่ในหลายจังหวัดของประเทศไทย เดิมอาศัยอยู่ในประเทศลาว
ประวัติ

พวน (Phuen, Puen) เป็นคำที่เรียกกลุ่มชนที่ตั้งถิ่นฐานอยู่ในแคว้นเชียงขวางหรือบริเวณที่ราบสูง ในประเทศสาธารณรัฐธิปไตยประชาชนลาว มีอาณาเขตติดต่อกับญวน ได้ชื่อว่าพวน เพราะเชียงขวางมีแม่น้ำสายสำคัญไหลผ่านพื้นที่ ชื่อแม่น้ำพวน ชาวพวนนิยมตั้งถิ่นฐานสร้างที่ทำกิน บริเวณลุ่มแม่น้ำ ด้วยมีอาชีพเกษตรกรรม ทำไร่ไถนา
ชาวพวนได้อพยพเข้ามาอยู่ในประเทศไทยหลายครั้งด้วยกัน คือ สมัยกรุงธนบุรีตอนปลาย สมัยพระบาทสมเด็จพระพุทธยอดฟ้าจุฬาโลก สมัยพระบาทสมเด็จพระนั่งเกล้าเจ้าอยู่หัว สมัยพระบาทสมเด็จพระจุลจอมเกล้าเจ้าอยู่หัวในครั้งที่ไทยยกทัพไปปราบฮ่อ    เมื่ออพยพมาอยู่ในประเทศไทย จึงเลือกสถานที่สร้างบ้านเรือนอยู่ตามแม่น้ำลำคลอง สังเกตได้จากชาวไทยพวนอำเภอปากพลี จะสร้างบ้านอยู่ตามลำคลองตลอดแนว ตั้งแต่ตำบลหนองแสง ตำบลเกาะหวาย ตำบลเกาะโพธิ์ จนถึงตำบลท่าเรือ เป็นต้น ที่อำเภอเมืองนครนายก จะมีชาวไทพวนอาศัยอยู่ที่ตำบลสาริกาและตำบลเขาพระชาวไทพวนในจังหวัดนครนายก เชื่อกันว่า อพยพเข้ามาในสมัยสมเด็จพระเจ้ากรุงธนบุรี ประมาณ ปี พ.ศ. 2322 เมื่อสมเด็จพระเจ้ากรุงธนบุรีทรงโปรดเกล้าให้ สมเด็จเจ้าพระยามหากษัตริย์ศึก ยกทัพไปตีเมืองเวียงจันทน์และหัวเมืองต่าง ๆ ซึ่งมีชื่อเรียกรวมกันว่า หัวพันทั้งห้าทั้งหก ประกอบด้วย เมืองคำม่วน เมืองคำเกิด เมืองเวียงไชย เมืองไพศาลลี เมืองซำเหนือ และเมืองเชียงขวาง ได้กวาดต้อนเอาลาวเวียง (ลาวเวียงจันทน์) ลาวพวนและไทดำ (ปัจจุบันนิยมเรียกว่าไทยทรงดำ หรือ ลาวโซ่ง) มาไว้ที่เมืองร้าง (เพราะถูกพม่ากวาดต้อนราษฎรไปตั้งแต่สมัยกรุงศรัอยุธยาเสียแก่พม่า เมื่อ พ.ศ. 2310) เช่นเมืองสระบุรี ลพบุรี นครนายก และฉะเชิงเทรา ระยะที่สอง ในราวปี พ.ศ. 2335 สมัยพระบาทสมเด็จพระพุทธยอดฟ้าจุฬาโลก เมืองแถงและเมืองพวนแข็งข้อต่อเมืองเวียงจันทน์ เจ้าเมืองเวียงจันทน์จึงได้ยกทัพไปปราบ และกวาดต้อนครอบครัวไทดำและลาวพวนส่งมากรุงเทพฯ ลาวทรงดำถูกส่งไปอยู่ที่เพชรบุรี ลาวพวนถูกส่งมาที่เมืองลพบุรี สระบุรี นครนายก ฉะเชิงเทรา ราชบุรีและจันทบุรี ด้วย
ระยะที่สาม ในราวปี พ.ศ. 2370 เจ้าอนุวงศ์เมืองเวียงจันทน์ ก่อกบฏต่อกรุงเทพฯ พระบาทสมเด็จพระนั่งเกล้าเจ้าอยู่หัว รัชกาลที่ 3 โปรดเกล้าให้พระยาราชสุภาวดี(เจ้าพระยาบดินทรเดชา) เป็นแม่ทัพ ขึ้นไปปราบกบฏ และได้กวาดต้อนครอบครัวลาวพวนมาไว้ที่อำเภอกบินทร์บุรี อำเภอประจันตคาม จังหวัดปราจีนบุรี จังหวัดสระแก้ว จังหวัดลพบุรี และจังหวัดพิจิตร เป็นต้น ชาวไทยพวน มีอุปนิสัยยิ้มแย้มแจ่มใส โอบอ้อมอารี เอื้อเฟื้อเผื่อแผ่ และรักสงบ ยึดมั่นใน ขนบธรรมเนียมประเพณี มีวัฒนธรรม มีภาษา มีความผูกพันในระบบเครือญาติ เผ่าพันธุ์ เป็นเอกลักษณ์ของตนเองมาช้านาน ชาวไทพวนจะพูดได้ทั้งภาษาไทยกลาง และภาษาไทพวน โดยจะใช้ภาษาไทยกลางพูดกับคนต่างถิ่น แต่จะพูดภาษาไทพวนกับกลุ่มชนเดียวกัน ภาษาพูดของไทยพวนมีสำเนียงไพเราะ ซึ่งจะแตกต่างจากภาษาพูดของลาวเวียง ที่มีสำเนียงสั้น ๆ ห้วน ๆ
ตัวอย่างคำ

|  | ภาษาพวน | ภาษาลาว | ภาษาไทย | ภาษาอีสาน |
| --- | --- | --- | --- | --- |
| 1 | ฮะ | ฮัก | รัก | ฮัก |
| 2 | หัวเจอ | หัวใจ | หัวใจ | หัวใจ |
| 3 | เผอ | ใผ | ใคร | ใผ |
| 4 | ไปกะเลอ/ไปเก๋อ | ไปใส | ไปไหน | ไปใส |
| 5 | โบ่ง/ซ้อน | บ่วง | ช้อน | บ่วง/ส้อน |
| 6 | เห้อ | ให้ | ให้ | ให้ |
| 7 | เจ้าเป็นไทบ้านเลอ  | เจ้าเป็นไทบ้านใด | คุณเป็นคนบ้านไหน | เจ้าเป็นคนบ้านใด |
| 8 | เอ็ดผิเลอ/เอ็ดหังก้อ | เฮ็ดหยัง | ทำอะไร | เฮ็ดอีหยัง |
| 9 | ไปแท้บ่ | ไปอีหลีบ่ | ไปจริง ๆ หรือ | ไปอีหลีบ่ |
| 10 | เจ๊าแม่นเผอ | เจ้าแม่นใผ | คุณเป็นใคร | เจ้าเป็นใผ |
| 11 | ป่องเอี๊ยม | ป่องเยี้ยม | หน้าต่าง | หน้าต่าง |
| 12 | มันอยู่กะเลอบุ๊ | มันอยู่ใสบ่ฮู้ | มันอยู่ไหนไม่รู้ | มันอยู่ใสบ่ฮู้ |
| 13 | ไปนำกันบ๊อ | ไปนำกันบ่ | ไปด้วยกันไหม | ไปด้วยกันบ่ |
| 14 | มากันหลายหน่อล้า | มากันหลายคือกันน้อ | มากันเยอะเหมือนกันนะ | มากันหลายคือกันน้อ |
| 15 | มากี๊ท้อ | มานี้แด่ | มานี่เถอะ | มานี้เด้ |
| 16 | บ๊าแฮ้ง | อี่แฮ้ง | อีแร้ง | อีแฮ้ง |
| 17 | บ๊าจ๊อน | กะฮอก | กระรอก | กระฮอก |
| 18 | หม่าทัน | หมากกะทัน | พุทรา | บักทัน |
| 19 | หน้าแด่น | หน้าผาก | หน้าผาก | หน้าผาก |
| 20 | หม่ามี้ | หมากมี่ | ขนุน | บักมี่ |
ถิ่นอาศัยในประเทศไทย

สุโขทัย ( อำเภอศรีสัชนาลัย ต.หาดเสี้ยว )
สระบุรี ( อำเภอหนองโดน อำเภอดอนพุด อำเภอวิหารแดง)
นครนายก ( อำเภอปากพลี อำเภอบ้านนา)
บึงกาฬ (อำเภอเมืองบึงกาฬ, อำเภอพรเจริญ, อำเภอโซ่พิสัย, อำเภอเซกา, อำเภอปากคาด, อำเภอบึงโขงหลง, อำเภอศรีวิไล, อำเภอบุ่งคล้า)
ปราจีนบุรี (อำเภอศรีมหาโพธิ อำเภอศรีมโหสถ อำเภอบ้านสร้าง อำเภอกบินทร์บุรี )
ฉะเชิงเทรา ( อำเภอพนมสารคาม, อำเภอสนามชัยเขต)
ลพบุรี (อ.เมืองลพบุรี, บ.น้ำจั้น ต.เขาสามยอด ต.โคกกระเทียม ต.ถนนใหญ่/ อำเภอบ้านหมี่, ต.โพนทอง ต.เชียงงา ต.สายห้วยแก้ว ต.บ้านกล้วย ต.บ้านทราย ต.หินปัก ต.หนองทรายขาว/ อำเภอโคกสำโรง ต.หลุมข้าว)
ราชบุรี
เพชรบุรี ( อำเภอเขาย้อย อำเภอท่ายาง )
น่าน (บ้านฝายมูล อ.ท่าวังผา,บ้านหลับมืนพรวน อ.เวียงสา)
แพร่ (ต.ทุ่งโฮ้ง อ.เมืองแพร่)
สิงห์บุรี (หมู่ที่ 3 ต.บางน้ำเชี่ยว อ.พรหมบุรี)
พิจิตร  (อำเภอทับคล้อ อำเภอบางมูลนาค บ้านป่าแดง อ.ตะพานหิน)
สุพรรณบุรี (บ้านดอนหนามแดง , บ้านไผ่เดี่ยว , รางบัว ต.วัดโบสถ์ อ.บางปลาม้า จ.สุพรรณบุรี)
อุดรธานี (ตำบลกลางใหญ่ ตำบลคำด้วง       ตำบลบ้านค้อ อำเภอบ้านผือ ,ตำบลบ้านเชียง อ.หนองหาน)
อุตรดิตถ์ (บ้านปากฝาง อ.เมือง จ.อุตรดิตถ์)
หนองคาย (บ้านดงบัง บ้านกุดบง อ. โพนพิสัย ,บ้านกวดโคกสว่าง ต.นาข่า,บ้านทุ่ม บ้านฝาง ต.น้ำโมง อ.ท่าบ่อ จ.หนองคาย,บ้านโพธิ์ตาก อำเภอโพธิ์ตาก,บ้านหม้อ อ.ศรีเชียงใหม่ )
พะเยา (บ้านห้วยกั้น อำเภอจุน)
เชียงราย( บ้านป่าก๋อย อำเภอแม่สาย บ้านศรีดอนมูล บ้านป่าสักน้อย อำเภอเชียงแสน ตำบลศรีดอนชัย อำเภอเทิง)
ชลบุรี (อำเภอพนัสนิคม)
นครสวรรค์ ( ต.ช่องแค ต.ลาดทิพยรส อำเภอตาคลี อำเภอชุมแสง อำเภอไพศาลี อำเภอตากฟ้า)
อุทัยธานี (อำเภอทัพทัน)
กาญจนบุรี (บางหมู่บ้านในอำเภอพนมทวน)
เพชรบูรณ์ (บ้านดงขุย อำเภอชนแดน อำเภอหนองไผ่ , ตำบลสระกรวด อำเภอศรีเทพ)
เชียงใหม่ (บ้านน้ำจำ อำเภอสันกำแพง)
เลย (บ้านกลาง ตำบลปากตม อำเภอเชียงคาน)
วัดร่ำเปิง (ตโปทาราม)

| วัดร่ำเปิง |
| --- | --- |


ชื่อสามัญ: วัดร่ำเปิง
ที่ตั้ง: ตำบลสุเทพ อำเภอเมืองเชียงใหม่ จังหวัดเชียงใหม่
นิกาย: มหานิกาย
เจ้าอาวาส: พระภาวนาธรรมาภิรัช (สุพันธ์ อาจิณฺณสีโล)
เว็บไซต์: http://www.watrampoeng.net/watrampoeng/
 สถานีย่อยพระพุทธศาสนา
วัดร่ำเปิง (ไทยถิ่นเหนือ: ) ตั้งอยู่ที่ เลขที่ 1 หมู่ 5 ถนนคันคลองชลประทาน ตำบลสุเทพ อำเภอเมืองเชียงใหม่ จังหวัดเชียงใหม่ นอกเขตเทศบาลนครเชียงใหม่ อีกทั้งอยู่ใกล้บริเวณวัดอุโมงค์ วัดป่าแดง และ มหาวิทยาลัยเชียงใหม่ ภายในวัดมีพื้นที่ทั้งหมด 19 ไร่ 1 งาน 78 ตารางวา
วัดร่ำเปิง ได้รับการขึ้นทะเบียนเป็นโบราณสถานของชาติ เมื่อปี พ.ศ. 2478
วัดร่ำเปิงยังได้รับการแต่งตั้งให้เป็น ศูนย์พัฒนาจิตเฉลิมพระเกียรติฯ ประจำจังหวัดเชียงใหม่ ปี พ.ศ. 2542 และสำนักปฏิบัติธรรม ประจำจังหวัดเชียงใหม่ แห่งที่ 2 ปี พ.ศ. 2547
ปูชนียวัตถุ

พระบรมธาตุเจดีย์ ในพงศาวดารโยนก และชิกาลมาลีปกรณ์
พระพุทธรูปหลวงพ่อตโป
พระพุทธรูปหลวงพ่อศรีอโยธยา
แหล่งข้อมูลอื่น

เว็บไซด์อย่างเป็นทางการ
เว็บไซด์ภาษาอังกฤษ เก็บถาวร 2010-06-03 ที่ เวย์แบ็กแมชชีน
ประมวล เอมเปีย

| ประมวล เอมเปียป> ช., ป.ม. |
| --- | --- |
ประมวล ใน พ.ศ. 2555

หัวหน้าพรรคเพื่อแผ่นดิน
ดำรงตำแหน่ง 26 กรกฎาคม พ.ศ. 2563 – 20 มีนาคม พ.ศ. 2565
ก่อนหน้า: ไตรเทพ รัตนาจารย์
 
ข้อมูลส่วนบุคคล
เกิด: 20 มีนาคม พ.ศ. 2494 (73 ปี) อำเภอพนัสนิคม จังหวัดชลบุรี ประเทศไทย
พรรคการเมือง: เอกภาพ (2535–2539)  ประชาธิปัตย์ (2539–2561)   ภูมิใจไทย (2561–2563)   เพื่อแผ่นดิน (2563–2565)   เศรษฐกิจไทย (2565)   พลังประชารัฐ (2566)

ประมวล เอมเปีย (เกิด 20 มีนาคม พ.ศ. 2494) อดีตสมาชิกสภาผู้แทนราษฎรจังหวัดชลบุรี อดีตหัวหน้าพรรคเพื่อแผ่นดิน และอดีตสมาชิกวุฒิสภาจังหวัดชลบุรี
ประวัติ

ประมวล เอมเปีย เกิดเมื่อวันที่ 20 มีนาคม พ.ศ. 2494 ที่อำเภอพนัสนิคม จังหวัดชลบุรี จบการศึกษาชั้นประถมศึกษาจากโรงเรียนวัดโบสถ์ โรงเรียนวัดโคกเพลาะ จังหวัดชลบุรี ชั้นมัธยมศึกษา โรงเรียนพนัสพิทยาคาร จังหวัดชลบุรี ปริญญาตรี นิติศาสตรบัณฑิต สาขากฎหมาย จากมหาวิทยาลัยศรีปทุม รัฐศาสตรมหาบัณฑิต สาขารัฐศาสตร์ มหาวิทยาลัยรามคำแหง และเคยเข้าศึกษาที่วิทยาลัยเคนซิงตัน ลอนดอน ประเทศอังกฤษ สาขากฎหมายธุรกิจและการตลาด และมหาวิทยาลัยมอร์เลย์ ลอนดอน ประเทศอังกฤษ สาขาบริหารธุรกิจ